**Ministru kabineta rīkojuma projekta**

**“Par valstij piederošo nekustamo īpašumu nodošanu**

**Rojas novada pašvaldības īpašumā”**

 **sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  Publiskas personas mantas atsavināšanas likuma 5.panta pirmā daļa un likuma “Par valsts un pašvaldību dzīvojamo māju privatizāciju” 84.panta pirmā daļa, Publiskas personas mantas atsavināšanas likuma 42.panta pirmā daļa un 43.pants, likuma “Par pašvaldībām” 15.panta pirmās daļas 2. un 10.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta rīkojuma projekts „Par valstij piederošo nekustamo īpašumu nodošanu Rojas novada pašvaldības īpašumā” (turpmāk – rīkojuma projekts) sagatavots, pamatojoties uz Rojas novada domes 2017.gada 21.novembra lēmumu Nr.238 “Par valsts zemju pieņemšanu īpašumā bez atlīdzības” (prot. Nr.14, 28.punkts). Rīkojuma projekts paredz nodot Rojas novada pašvaldības īpašumā valstij piederošos nekustamos īpašumus: 1. zemesgabalu (nekustamā īpašuma kadastra Nr.8882 008 1127) – zemes vienību 0.2789 ha platībā (zemes vienības kadastra apzīmējums 8882 008 1087) – Ostas ielā 5, Rojā, Rojas novadā,2. nekustamo īpašumu (nekustamā īpašuma kadastra Nr.8882 008 1143) – zemes vienību 0.0875 ha platībā (zemes vienības kadastra apzīmējums 8882 008 1103) – Selgas iela 1R, Roja, Rojas novads,3. “Ostas skvērs” (nekustamā īpašuma kadastra Nr.8882 008 1123) – zemes vienību 0.3548 ha platībā (zemes vienības kadastra apzīmējums 8882 008 1083) – Rojas novads.Nekustamie īpašumi ir izveidoti, pamatojoties uz Rojas novada domes 2016.gada 15.marta lēmumu Nr.54 (prot. Nr.3, 2.punkts) “Par zemes ierīcības projekta apstiprināšanu nekustamajam īpašumam “Rojas osta”, Rojā, Rojas novadā”, veicot nekustamā īpašuma “Rojas osta” veidojošās zemes vienības ar kadastra apzīmējumu 8882 008 0728 reālo sadali.Nekustamais īpašums (nekustamā īpašuma kadastra Nr.8882 008 1127) Ostas iela 5, Roja, Rojas novads, ir ierakstīts Talsu rajona tiesas Zemesgrāmatu nodaļas Rojas novada zemesgrāmatas nodalījumā Nr.100000572157 uz valsts vārda Satiksmes ministrijas personā un uz tā zemes vienības atrodas privatizēta un dzīvokļu īpašumos sadalīta daudzdzīvokļu māja Ostas ielā 5, Rojā, Rojas novadā, kadastra numurs 8882 508 0030. Atbilstoši likuma “Par valsts un pašvaldību dzīvojamo māju privatizāciju” pārejas noteikumu 2.puktam ikvienu valsts vai pašvaldības dzīvojamo māju, kura līdz šā likuma spēkā stāšanās dienai nodota ekspluatācijā, var atsavināt, vienīgi to privatizējot šajā likumā noteiktajā kārtībā. Līdz ar to minētā daudzdzīvokļu māja 2000.gadā ir sadalīta dzīvokļu īpašumos, par ko 2000.gada 29.februārī un 29.martā Rojas novada zemesgrāmatas nodalījumā Nr.871 ir veikti attiecīgi ieraksti. Savukārt ar privatizācijas procesa pabeigšanu 2014.gada 11.jūnijā minētajā zemesgrāmatas nodalījumā ir veikts ieraksts par Rojas pagasta pašvaldības īpašuma tiesību izbeigšanos un īpašuma tiesību pāreju dzīvokļu īpašumu īpašniekiem. Pamatojoties uz likuma “Par valsts un pašvaldību dzīvojamo māju privatizāciju” 7.panta otro daļu iedzīvotājiem iegādei īpašumā ir piedāvājams privatizācijas objekts, kas kā viens veselums tiek veidots no dzīvojamā mājā esoša dzīvokļa, nedzīvojamās telpas, dzīvojamās mājas domājamām daļām un valsts īpašumā esoša zemesgabala domājamām daļām. Daudzdzīvokļu mājai piesaistītais valstij piederošais zemesgabals līdz 2014.gada 1.februārim atradās Rojas ostas teritorijas robežās saskaņā ar Ministru kabineta 2008.gada 19.maija noteikumiem Nr.350 “Noteikumi par Rojas ostas robežu noteikšanu”. Savukārt saskaņā ar Ministru kabineta 2012.gada 26.jūnija noteikumiem Nr.454 „Noteikumi par Rojas ostas robežu noteikšanu” Rojas ostas teritorijas robežas tika mainītas un ārpus tās esošais un vienu veselu nekustamo īpašumu veidojošais zemesgabals tika sadalīts atsevišķos nomas objektos - zemes vienību daļās, kas pats par sevi bija šķērslis zemesgabala nodošanai privatizācijai.  Ar Rojas novada domes 2016.gada 15.marta lēmumu Nr.54 (prot. Nr.3, 2.punkts) “Par zemes ierīcības projekta apstiprināšanu nekustamajam īpašumam “Rojas osta”, Rojā, Rojas novadā” tika veikta minētā zemesgabala (kadastra apzīmējums 8882 008 0728) reālā sadale un no daudzdzīvokļu mājai piesaistītā zemesgabala daļas tika izveidots atsevišķs, patstāvīgs nekustamais īpašums (nekustamā īpašuma kadastra Nr.8882 008 1127) – Ostas ielā 5, Rojā, Rojas novadā. Tādējādi tika likvidēti šķēršļi zemesgabala privatizācijai atbilstoši likuma “Par valsts un pašvaldību dzīvojamo māju privatizāciju” 84.panta pirmajai daļai. Satiksmes ministrija ar katru dzīvokļa īpašnieku atsevišķi ir noslēgusi apbūvētas valsts zemes nomas līgumu par zemes vienības attiecīgās daļas lietošanu dzīvokļa īpašuma izmantošanai un uzturēšanai. Saskaņā ar likuma “Par valsts un pašvaldību dzīvojamo māju privatizāciju” 53.panta pirmajā daļā un 54.panta pirmajā un otrajā daļā noteikto, ka privatizētā objekta īpašniekam ir garantētas valsts zemesgabala nomas tiesības pēc nekustamā īpašuma atsavināšanas Rojas novada pašvaldība pārjaunos nomas līgumus, iestājoties Satiksmes ministrijas vietā. Pie nomas tiesisko attiecību nodibināšanas tika konstatēts, ka katram dzīvokļa īpašumam piekritīgās kopīpašuma domājamās daļas ir aprēķinātas no daudzdzīvokļu mājas ar kadastra apzīmējumu 8882 008 0729 013, šķūņa ar kadastra apzīmējumu 8882 008 0729 014 un pagraba ar kadastra apzīmējumu 8882 008 0729 015. Pārējās uz nekustamo īpašumu veidojošās zemes vienības esošās būves ir kvalificējamas kā nezināmas izcelsmes būves, kuru piekritību privatizācijas objektam vērtēs Rojas novada pašvaldība: tualete (būves kadastra apzīmējums 8882 008 0728 080), saimniecības ēka (būves kadastra apzīmējums 8882 008 0728 081), individuālā garāža (būves kadastra apzīmējums 8882 008 0728 082), individuālā garāža (būves kadastra apzīmējums 8882 008 0728 083), saimniecības ēka (būves kadastra apzīmējums 8882 008 0728 084), saimniecības ēka (būves kadastra apzīmējums 8882 008 0728 085), siltumnīca (būves kadastra apzīmējums 8882 008 0728 086). Atbilstoši iepriekš minētajam Rojas novada domes 2016.gada 15.marta lēmumam Nr.54 (prot. Nr.3, 2.punkts) “Par zemes ierīcības projekta apstiprināšanu nekustamajam īpašumam “Rojas osta”, Rojā, Rojas novadā” daudzdzīvokļu mājai funkcionāli nepieciešamais zemesgabals, uz kura uzcelta daudzdzīvokļu māja, tika iemērīts atbilstoši faktiskajiem apstākļiem par daudzdzīvokļu mājas uzturēšanai, apsaimniekošanai un funkcionēšanai nepieciešamo infrastruktūras, labiekārtojuma un komunikāciju elementu pieejamību, kas uzrādīti šā zemesgabala detālplānojumā. Būvju nosaukums, kas atrodas uz zemesgabala un par kurām nav pieejamu ziņu par to izcelsmi piederības apstākļu konstatēšanai, sniedz skaidrojumu par to būvniecību privatizēto objektu īpašnieku interesēs papildu ērtību radīšanai un sadzīves apstākļu uzlabošanai. Līdz ar to atzīstams, ka ir veikti valsts zemes labiekārtošanas darbi. Tas nozīmē, ka situācijas izvērtēšanai nav jāpiemēro tiesību akti, kas satur zemes īpašuma tiesību sakārtošanai nepieciešamo tiesisko regulējumu, bet jāpiemēro tiesību akti, kas regulē rīcību ar valsts zemi un ar to personām radītās tiesiskās sekas. Civillikuma 968.panta norma, kas nosaka zemes un ēkas vienotības principu, nav piemērojama, ja zemes apbūvi ir veikusi cita persona, nevis zemes īpašnieks. Jau pati panta norma satur norādi, ka uz zemes uzceltai ēkai ir jābūt cieši savienotai ar zemi. Līdz ar to zemes un ēkas vienotības principa piemērošanai ir jāveic īpašas darbības - ēkas savienošana ar zemi. Attiecīgi minētajam, lai būves atzītu par bezīpašnieka mantu un pievienotu zemei, prasītajam tiesas procesā būtu jāpierāda pretējais, t.i., ka nav nevienas citas personas, kas var tikt atzīta par būves valdītāju vai īpašnieku. Rojas novada pašvaldība kā privatizācijas procesa īstenotāja atbilstoši likuma “Par valsts un pašvaldību dzīvojamo māju privatizāciju” mērķim - attīstīt nekustamā īpašuma tirgu un veicināt dzīvojamo māju sakopšanu, aizsargājot iedzīvotāju intereses, ir izvērtējusi zemesgabala pārņemšanas tiesiskās sekas un paredzējusi privatizācijas procesa pabeigšanas iespējamību. Līdz ar to minētās būves var tikt atzītas par daudzdzīvokļu mājas blakus lietām un privatizācijas objektu. Pretējā gadījumā Rojas novada pašvaldības pienākums būs realizēt zemesgabala sadali un atbilstoši rīkojuma projektam, privatizācijai nenodoto zemesgabalu atdot valstij atpakaļ.Nekustamais īpašums (nekustamā īpašuma kadastra Nr.8882 008 1143) Selgas ielā 1R, Rojā, Rojas novadā, ir ierakstīts Talsu rajona tiesas Zemesgrāmatu nodaļas Rojas novada zemesgrāmatas nodalījumā Nr.100000572169 uz valsts vārda Satiksmes ministrijas personā un ir nodots biedrībai „Rojas Tūrisma biedrība” nomas lietošanā saskaņā ar to, ka uz tā atrodas biedrībai piederošas mazēkas, kuras saskaņā ar likuma „Par nekustamā īpašuma ierakstīšanu zemesgrāmatā” 19.panta pirmās daļas 1) apakšpunktu nav ierakstāmas zemesgrāmatā: tirdzniecības nojume (būves kadastra apzīmējums 8882 008 0728 060), tirdzniecības nojume (būves kadastra apzīmējums 8882 008 0728 061), tirdzniecības nojume (būves kadastra apzīmējums 8882 008 0728 062), tirdzniecības nojume (būves kadastra apzīmējums 8882 008 0728 063), tirdzniecības nojume (būves kadastra apzīmējums 8882 008 0728 064). Rojas novada dome 2017.gada 21.novembra lēmumā Nr.238 ir norādījusi, ka nekustamais īpašums veido suvenīru un mājražotāju tirdzniecības vietu, ko sabiedrības interesēs ir labiekārtojusi biedrība “Rojas Tūrisma biedrība”, izbūvējot iepriekš minētās mazēkas – tirdzniecības vietas nojumes. Rojas novada pašvaldība ir viena no biedrības “Rojas Tūrisma biedrība” dibinātājām. Šādā veidā Rojas novada pašvaldība līdzdarbojas administratīvās teritorijas sakopšanā un saskaņā ar likuma “Par pašvaldībām” 15.panta pirmās daļas 10.punktu nodrošina šīs teritorijas izmantošanu pašvaldības autonomās funkcijas īstenošanai - sekmē saimniecisko darbību un rūpējas par bezdarba samazināšanu.Rīkojuma projekts satur nekustamā īpašuma atsavināšanas aizliegumu un nosaka Rojas novada pašvaldībai pienākumu nodrošināt nekustamā īpašuma izmantošanu pašvaldības autonomās funkcijas īstenošanai – saimnieciskās darbības sekmēšanai. Rojas novada pašvaldība ir viena no nekustamā īpašuma nomnieka – biedrības “Rojas Tūrisma biedrība” - dibinātājām. Biedrības statuss sniedz pašvaldībai papildu iespēju nodrošināt administratīvās teritorijas attīstību, veicot saimniecisko darbību. Līdz ar to pēc nekustamā īpašuma atsavināšanas Rojas novada pašvaldība pārjaunos nomas līgumu, iestājoties Satiksmes ministrijas vietā. Nekustamais īpašums “Ostas skvērs” (nekustamā īpašuma kadastra Nr.8882 008 1123) Rojas novadā, ir ierakstīts Talsu rajona tiesas Zemesgrāmatu nodaļas Rojas novada zemesgrāmatas nodalījumā Nr.100000572240 uz valsts vārda Satiksmes ministrijas personā un par to Rojas novada domes 2017.gada 21.novembra lēmumā Nr.238 ir norādīts, ka uz nekustamā īpašuma zemes vienības atrodas Rojas novada pašvaldības infrastruktūras objekts – skvērs, kas nepieciešams pašvaldībai likuma “Par pašvaldībām” 15.panta pirmās daļas 2.punktā noteiktās autonomās funkcijas īstenošanai - administratīvās teritorijas labiekārtošanai un sanitārās tīrības nodrošināšanai (skvēru un zaļo zonu ierīkošanai un uzturēšanai).Saskaņā ar Kadastra informācijas sistēmas teksta datiem skvērs kā būve ir norādīta apgrūtinājumu sadaļā par būvei nepieciešamās zemes piesaisti 0.0015 ha platībā. Nekustamā īpašuma sastāvā ietilpstošās zemes vienības 0.3548 ha platībā izmantošanas mērķis ir Dabas pamatnes, parki, zaļās zonas un citas rekreācijas nozīmes objektu teritorijas, ja tajās atļautā saimnieciskā darbība nav pieskaitāma pie kāda cita klasifikācijā norādītā lietošanas mērķa. Minētais ir vērtējams ciešā kopsakarībā ar Rojas novada domes lēmumā norādīto nekustamā īpašuma izmantošanas veidu, kam ir nepieciešams zemesgabals visā tā kopējā platībā, nevis atsevišķā daļā atbilstoši Ministru kabineta 2006.gada 20.jūnija noteikumu Nr.496 “Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” 1.pielikumā minētajam, ka zeme ar šādu izmantošanas veidu ir atzīstama par zemi, uz kuras apbūve nav primārā zemes izmantošana un kas ir dabas pamatnes un rekreācijas nozīmes zeme.Saskaņā ar Aizsargjoslu likumu rīkojuma projekta 2.punktā minētie valstij piederošie nekustamie īpašumi ir apgrūtināti ar atzīmēm par:1) vides un dabas resursu aizsardzības aizsargjoslām: Baltijas jūras un Rīgas jūras līča piekrastes krasta kāpu aizsargjoslu un ierobežotas saimnieciskās darbības aizsargjoslu, kā arī aizsargjoslu (aizsardzības zonas) ap kultūras pieminekļiem, 2) ekspluatācijas aizsargjoslām: aizsargjoslu gar ūdensvadu un kanalizācijas tīkliem, aizsargjoslu gar elektriskajiem tīkliem, aizsargjoslu gar elektronisko sakaru tīkliem, aizsargjoslu ap militārajiem jūras novērošanas tehniskajiem līdzekļiem;3) sanitāro aizsargjoslu – aizsargjoslu ap kapsētu, 4) uz zemes esošām un citām personām piederošām būvēm.  Aizsargjoslu likuma VI nodaļa satur normas par dažādiem ierobežojumiem rīcībai ar aizsargjoslu teritorijā esošiem īpašuma objektiem, taču neatbrīvo šo objektu īpašniekus no pienākuma uzturēt un apsaimniekot visu teritoriju.  Līdz ar to Rojas novada pašvaldība, pārņemot īpašuma tiesības, būs saistīta ar nekustamo īpašumu izmantošanas tiesību ierobežojumiem, un, ievērojot sabiedrības intereses, atbilstoši Aizsargjoslu likuma 36.panta otrās daļas 1. punktam un teritorijas plānojumam, būs tiesīga veikt arī labiekārtojuma darbus sabiedrībai nozīmīgu mērķu īstenošanai.Aizsargjoslu likuma 36.panta trešās daļas 1. punktā noteiktais aizliegums neattiecas uz gadījumu, kad valsts nekustamais īpašums tiek nodots pašvaldībai un otrādi, jo no tiesību normas jēgas un mērķa tā ierobežo privātpersonu intereses un ir skaidrojama ar iespēju nodrošināt zemes un ēkas īpašumu vienotību, ne vairāk.  Līdz ar to atzīstams, ka atsavināšanas aizliegums neattiecas arī uz rīkojuma projekta 1.punktā minētā nekustamā īpašuma privatizācijas procesu, jo tā mērķis ir nodrošināt vienota zemes un būvju īpašuma izveidošanu, un likuma “Par valsts un pašvaldību dzīvojamo māju privatizāciju” 84.panta pirmā daļa satur normu par valsts īpašumā esošās zemes privatizācijas pienākumu pēc visu iepriekš šo darbību ierobežojošo šķēršļu novēršanas, kas ir Aizsargjoslu likuma 36.panta trešās daļas 1.punktā minētais izņēmuma gadījums, uz kuru neattiecas valsts zemes atsavināšanas aizliegums.  Daudzdzīvokļu mājas sastāvā esošo dzīvokļu īpašumiem, pievienojot zemes domājamās daļas un nododot tās privatizācijas objektu īpašniekiem īpašumā, uz tiem kopumā un katru atsevišķi attieksies zemesgrāmatā ierakstītie nekustamā īpašuma izmantošanas tiesību ierobežojumi. Latvijas Republikas Augstākā tiesa 2013. gada Tiesu prakses apkopojuma teritorijas plānošanas, būvniecības un vides lietās par 2008.-2012. gadu 4.3. punktā ir norādījusi, ka *Aizsargjoslu likuma 36. panta trešās daļas 1. punkts attiecas uz gadījumiem, kas minēti likuma “Par valsts un pašvaldību objektu privatizāciju” 60. panta pirmās daļas 2. punktā. Respektīvi, laikā, kad pieteicējs iesniedza privatizācijas ierosinājumu (2005. gada 15. jūnijā), privatizēt zemi krasta kāpu aizsargjoslā varēja kā atsevišķu apbūvētu zemesgabalu. Spēkā esošā tiesību norma atļauj personai iegūt īpašumā zemi zem ēkas, ja īpašuma tiesības uz ēku attiecīgajai personai jau nostiprinātas zemesgrāmatā. Attiecībā pret valsts un pašvaldību īpašuma privatizācijas tiesisko regulējumu Aizsargjoslu likuma 36. pants ir speciālā tiesību norma, un tajā noteikts aizliegums konkrēta valsts un pašvaldības īpašuma atsavināšanai (Senāta 2011. gada 17. marta sprieduma lietā SKA-119/2011 6.-10. punkts).*  Aizsargjoslu likumam nav pārejošs raksturs, kā tas ir ar privatizāciju un zemes reformu regulējošiem normatīvajiem aktiem, tādēļ likumdevējs ir izvēlējies lietot jēdzienu, kas aptver visu valsts un pašvaldību zemes atsavināšanu, ne tikai tās veidu. Valsts pārvaldes iekārtas likumā ar terminu publiska persona tiek skaidrots - Latvijas Republika kā sākotnējā publisko tiesību juridiskā persona un atvasinātas publiskas personas. Tās darbojas saskaņā ar publisko tiesību principiem.  Publiskās personas darbojas valsts pārvaldes jomā un ir izveidotas īpaši šim mērķim. Atkarībā no darbības jomas, tām ir dažāda norobežota kompetence un patstāvīgs budžets. Saskaņā ar Valsts pārvaldes iekārtas likuma 6.pantu valsts pārvalde ir organizēta vienotā hierarhiskā sistēmā. Neviena iestāde vai pārvaldes amatpersona nevar atrasties ārpus šīs sistēmas. Ar nekustamā īpašuma nodošanu pašvaldībai tiek radīta iespēja atrisināt sabiedrībai vai kādai tās daļai nepieciešamus un sadzīves kvalitātes vajadzībām nozīmīgus jautājumus, panākot nekustamā īpašuma izmantošanas efektivitāti sabiedrības interesēs, ko, savukārt, nevar izdarīt valsts. Tā ir saimnieciska rīcība, ar kuru nekādā veidā netiek radīti draudi Aizsargjoslas likuma 36.panta trešās daļas pirmajā punktā minētā aizlieguma neievērošanai un valsts vai pašvaldības zemes pārejai privātpersonas īpašumā.  Projekts attiecas uz publiskās pārvaldes politikas jomu. |
| 3. | Projekta izstrādē iesaistītās institūcijas | Satiksmes ministrija, Rojas novada pašvaldība. |
| 4. | Cita informācija | Nav |

|  |
| --- |
|  **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt. |  Rojas novada pašvaldība un nekustamo īpašumu sastāvā ietilpstošo zemes vienību nomnieki – fiziskās un juridiskās personas.  |
| 2. | Tiesiskā regulējuma ietekme uz tautsaimniecību un administratīvo slogu. | Mikro līmenī tiek ietekmēta uzņēmējdarbības vide, jo Rojas novada pašvaldībai pārjaunojot nomas līgumus un pārņemot iznomātāja saistības un tiesības, no jauna tiek izveidots objekts ar tam piemērotu un sakārtotu vidi, radot apstākļus preču apgrozībai un pakalpojumu sniegšanai.Rojas novada pašvaldībai un tās iestāžu darbiniekiem, kā arī pašvaldības institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums. | Projekts šo jomu neskar. |
| 4. | Cita informācija. | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2018. gads** | Turpmākie trīs gadi (*euro*) |
| **2019** | **2020** | **2021** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: |  0 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  0 |  0 |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |
| 2. Budžeta izdevumi: |  0 |  0 |  0 |  0 |  0 |
| 2.1. valsts pamatbudžets |  0 |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |
| 3. Finansiālā ietekme: |  0 |  0 |  0 |  0 |  0 |
| 3.1. valsts pamatbudžets |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X |  0 |  0 |  0 |  0 |
|  0 |  0 |  0 |  0 |
|  0 |  0 |  0 |  0 |
| 5. Precizēta finansiālā ietekme: | X |  0 |  0 |  0 |  0 |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Īpašuma tiesību pārreģistrāciju zemesgrāmatā veiks Rojas novada pašvaldība par saviem līdzekļiem. Papildus izdevumi no valsts budžeta netiek plānoti. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satiksmes ministrija, Rojas novada pašvaldība. |
| 2. | Projekta izpildes ietekme uz pārvaldes funkcijām un institucionālo struktūruJaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija. | Nav |

Satiksmes ministrs U.Augulis

Vīza: valsts sekretārs K.Ozoliņš

Siliņa, 67028031

sandra.silina@sam.gov.lv